Vyšné Žeruchové pliesko

Vyšné Žeruchové pliesko (poľ. Wyżni Rzeżuchowy Stawek) je dvojité pliesko, ktoré leží v Doline Bielej vody na dne Vyšnej žeruchovej kotlinky. Pliesko je málo známe a veľmi málo navštevované. Turisticky je nedostupné. Vo väčšej vzdialenosti vedie dolinou Tatranská magistrála. Pomenovanie dostalo od blízkeho Žeruchového prameňa, okolo ktorého rastie fialová bylina žerušničník prehliadnutý (Cardaminopsis neglecta), ktorej podtatranský ľud pripisoval magické vlastnosti. Výška hladiny je kolísavá. Nadmorská výška 1 845 m n. m., plocha 1 010 m², hĺbka 2,2 m. Referencie Externé odkazy Poloha na turistickej mape